ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
16 ต.ค. 2558

สรุปตลาดภาคเช้า
ตลาดภาคเช้าปิดปรับตัวลดลง นำโดยหุ้นในกลุ่ทธนาคาร จากแรงขายทำกำไรที่มีเข้ามาหลังการปรับตัวเพิ่มขึ้นของดัชนีรุนแรงวานก่อน ปิดภาคเช้าดัชนีปิดที่ระดับ 1,418.07 จุด ลดลง -7.25 จุด ด้วยมูลค่าซื้อขาย 2.3 หมื่นล้านบาท
แนวโน้ม ภาคบ่าย
คาดดัชนีทรงตัวในช่วงบ่าย โดยยังคงได้รับแรงกดดันจากการขายทำกำไรของนักลงทุน กดดันการปรับตัวเพิ่มขึ้นของดัชนี ขณะที่ประเด็นด้านดอกเบี้ยของสหรัฐยังคงเป็นปัจจัยหลักในการกำหนดทิศทางตลาด เน้นการลงทุนหุ้นรายตัวที่มีงบไตรมาส 3 โดดเด่น
วิเคราะห์ทางเทคนิค
PDG ราคาปิด 4.06 บาท
แนวรับ 4.02บาท    แนวต้าน 4.50 บาทแนว cut loss หากใกล้จะหลุด 3.96 บาท
กราฟ PDG(week) อยู่ในระหว่างของการปรับตัวสูงขึ้นไปยังแนวระดับ 4.20 บาท โดย Stoch มีสัญญาณซื้อที่ชัดเจนคล้ายครั้งที่ผ่านมาและทำให้ราคาขึ้นแรงมาแล้ว  ในครั้งนี้เราคาดว่าราคาน่าจะขึ้นทดสอบต้านแรกไม่ยากและหากผ่านได้จะขึ้นไปทดสอบ 4.50 บาทไม่ยาก แนะนำซื้อเก็งกำไร 
เด็กแนว
CWT  จับตาวาระสำคัญของบริษัทที่จะเกิดขึ้นในเร็วๆ นี้เกี่ยวกับดีลโรงไฟฟ้าขยะ ซึ่งตามแผนจะต้องได้เรื่องได้ราวแล้ว   โดยโครงการโรงไฟฟ้าที่เป็นขยะของบริษัทนั้นมีเป้าหมาย 4 โรง รวมๆ กันราว 40MW และโรงไฟฟ้าชีวะมวลอีกจำนวนหนึ่งที่กำลังเจรจาซื้อขายกันอยู่   โดยบริษัทได้รับการอนุมัติจากผู้ถือหุ้นเรียบร้อย ให้ดำเนินการลงทุนด้านนี้เมื่อกลางปีที่ผ่านมา จากนั้นก็เข้ากระบวนการในการทำดีล และเพิ่มทุน PP ให้เสร็จสิ้นที่ราคา 3.7 บาท ซึ่งโรงไฟฟ้าขยะโรงแรกจะเป็นนครสวรรค์ และตามมาด้วยอีก 1 โรงทางเหนือ  คิดเป็น 18 mw  เรื่องพวกนี้ต้องเกิดเพราะบริษัทมีการดำเนินการจริง ยังไม่นับการร่วมพันธมิตากับ Gunkul ในการทำโรงไฟฟ้าชีวมวล และ roof top ดังนั้น เด็กแนวว่าราคาหุ้นที่กำลังต่ำๆ นี้ควรเข้าสะสมในช่วงนี้ เนื่องจากใกล้เวลาสำคัญแล้ว และราคาหุ้นโดยจิตวิทยาควรจะขึ้นในได้ไม่น้อยกว่าระดับราคา PP ที่กำหนดไว้ การซื้อตรงนี้คือตัดหน้าราคาหุ้นพันธมิตรร่วมธุรกิจเลยนะนั่น  อย่ารอให้มีการประกาศโครงการแล้วเข้าซื้อจะสายเกินไป เพราะถึงเวลานั้นอาจมีคนรู้ก่อนเราไล่ราคาไปไกลแล้วก็ได้
ด้านสัญญาณกราฟลงมาติดแนวรับเดิมจากนั้นเด้งตัวขึ้นเป็น Double bottom บอกเราว่าตรงนี้ไม่หลุดแล้ว จากนั้นฟอร์มตัวเป็น W-shape มีสัญญาณซื้อกำกับใน Stoch และโวลุ่มเริ่มเข้า ซึ่งน่าจะทำให้ราคาหุ้นจากนี้ไปดีขึ้นเรื่อยๆ  แนะนำเก็งกำไร